CELEX: 22017D0280
Language: mt
Date: 2016-09-30 00:00:00
Title: Deċiżjoni tal-Kumitat Konġunt taż-ŻEE Nru 203/2016 tat-30 ta’ Settembru 2016 li temenda l-Anness IX (Servizzi Finanzjarji) tal-Ftehim ŻEE [2017/280]

23.2.2017   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 46/35
               
            DEĊIŻJONI TAL-KUMITAT KONĠUNT TAŻ-ŻEE Nru 203/2016
      tat-30 ta’ Settembru 2016
      li temenda l-Anness IX (Servizzi Finanzjarji) tal-Ftehim ŻEE [2017/280]
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b’mod partikolari l-Artikolu 98 tiegħu,
      Billi:
      
                  (1)
               
               
                  Ir-Regolament (UE) Nru 513/2011 tal-Parlament Ewropew u tal-Kunsill tal-11 ta’ Mejju 2011 li jemenda r-Regolament (KE) Nru 1060/2009 dwar aġenziji li jiggradaw il-kreditu (1) għandu jiġi inkorporat fil-Ftehim ŻEE.
               
            
                  (2)
               
               
                  Ir-Regolament (UE) Nru 462/2013 tal-Parlament Ewropew u tal-Kunsill tal-21 ta’ Mejju 2013 li jemenda r-Regolament (KE) Nru 1060/2009 dwar aġenziji li jiggradaw il-kreditu (2) għandu jiġi inkorporat fil-Ftehim ŻEE.
               
            
                  (3)
               
               
                  Il-Ministri tal-Finanzi u l-Ekonomija tal-UE u taż-ŻEE EFTA, fil-konklużjonijiet tagħhom (3) tal-14 ta’ Ottubru 2014 dwar l-inkorporazzjoni tar-Regolamenti dwar l-Awtoritajiet Superviżorji Ewropej tal-UE fil-Ftehim dwar iż-ŻEE, laqgħu b’sodisfazzjon is-soluzzjoni bilanċjata misjuba bejn il-partijiet kontraenti, li tqis l-istruttura u l-objettivi tar-Regolamenti tal-UE dwar l-Awtoritajiet Superviżorji Ewropej u tal-Ftehim dwar iż-ŻEE, kif ukoll ir-restrizzjonijiet legali u politiċi tal-UE u l-Istati taż-ŻEE-EFTA.
               
            
                  (4)
               
               
                  Il-Ministri tal-Finanzi u l-Ekonomija tal-UE u taż-ŻEE-EFTA saħqu li, f’konformità mal-istruttura tal-Ftehim dwar iż-ŻEE mibni fuq żewġ pilastri, l-Awtorità ta’ Sorveljanza tal-EFTA ser tieħu deċiżjonijiet indirizzati lill-operaturi tas-suq fl-Istati taż-ŻEE-EFTA. L-Awtoritajiet Superviżorji Ewropej tal-UE ser ikunu kompetenti biex iwettqu azzjonijiet ta’ natura mhux vinkolanti, anki rigward awtoritajiet kompetenti u operaturi tas-suq taż-ŻEE EFTA. L-azzjoni minn kull waħda miż-żewġ naħat tkun preċeduta, kif xieraq, b’konsultazzjoni, koordinazzjoni, jew skambju ta’ informazzjoni bejn l-Awtoritajiet Superviżorji Ewropej tal-UE u l-Awtorità ta’ Sorveljanza tal-EFTA.
               
            
                  (5)
               
               
                  Biex żgur ikun hemm integrazzjoni tal-għarfien espert tal-Awtoritajiet Superviżorji Ewropej tal-UE fil-proċess u konsistenza bejn iż-żewġ pilastri, deċiżjonijiet individwali u opinjonijiet formali tal-Awtorità ta’ Sorveljanza tal-EFTA indirizzati lil awtorità kompetenti individwali waħda jew operatur tas-suq wieħed jew aktar taż-ŻEE-EFTA ser jiġu adottati fuq bażi ta’ abbozzi mħejjija mill-Awtorità Superviżorja Ewropea rilevanti tal-UE. Dan jippreserva l-vantaġġi ewlemin ta’ superviżjoni minn awtorità waħda. Dawn il-prinċipji japplikaw b’mod partikolari għas-superviżjoni diretta mill-Awtorità Ewropea tat-Titoli u s-Swieq (AETS) ta’ aġenziji li jiggradaw il-kreditu.
               
            
                  (6)
               
               
                  Il-Partijiet Kontraenti jikkondividu l-fehim li din id-Deċiżjoni timplimenta l-ftehim li kien rifless f’dawn il-konklużjonijiet, u għalhekk għandha tiġi interpretata f’konformità mal-prinċipji li huma jirrappreżentaw.
               
            
                  (7)
               
               
                  L-Anness IX tal-Ftehim ŻEE għandu għalhekk jiġi emendat skont dan,
               
            ADOTTA DIN ID-DEĊIŻJONI:
      Artikolu 1
      Dan li ġej jiżdied mal-punt 31eb (ir-Regolament (KE) Nru 1060/2009 tal-Parlament Ewropew u tal-Kunsill) tal-Anness IX tal-Ftehim ŻEE:
      
                  “—
               
               
                  
                     32011 R 0513: Ir-Regolament (UE) Nru 513/2011 tal-Parlament Ewropew u tal-Kunsill tal-11 ta’ Mejju 2011 (ĠU L 145, 31.5.2011, p. 30),
               
            
                  —
               
               
                  
                     32013 R 0462: Ir-Regolament (UE) Nru 462/2013 tal-Parlament Ewropew u tal-Kunsill tal-21 ta’ Mejju 2013 (ĠU L 146, 31.5.2013, p. 1),
               
            Id-dispożizzjonijiet tar-Regolament, għall-finijiet ta’ dan il-Ftehim, jinqraw bl-adattamenti li ġejjin:
      
                  (a)
               
               
                  Minkejja d-dispożizzjonijiet tal-Protokoll 1 ta’ dan il-Ftehim, u sakemm ma jkunx provdut mod ieħor f’dan il-Ftehim, it-termini ‘Stat Membru(i)’, ‘awtoritajiet kompetenti’ u ‘awtoritajiet kompetenti settorjali’ għandhom jinftiehmu li jinkludu, apparti t-tifsira tagħhom fir-Regolament, lill-Istati tal-EFTA u l-awtoritajiet kompetenti u l-awtoritajiet kompetenti settorjali tagħhom, rispettivament.
               
            
                  (b)
               
               
                  Sakemm ma jkunx provdut mod ieħor f’dan il-Ftehim, l-Awtorità Ewropea tat-Titoli u s-Swieq u l-Awtorità ta’ Sorveljanza tal-EFTA jikkooperaw, jiskambjaw informazzjoni u jikkonsultaw lil xulxin għall-iskopijiet tar-Regolament, b’mod partikolari, qabel ma tittieħed xi azzjoni. B’mod partikolari, dan jinkludi l-obbligu li jgħaddu lil xulxin, mingħajr dewmien bla bżonn, l-informazzjoni meħtieġa minn kull entità biex twettaq id-dmirijiet tagħha skont dan ir-Regolament, bħalma hija t-tħejjija ta’ abbozzi mill-AETS kif stabbilit fil-punt (d). Dan ikopri, fost l-oħrajn, informazzjoni riċevuta minn kwalunkwe korp bħala riżultat tal-applikazzjonijiet għar-reġistrazzjoni jew tweġibiet għal talbiet għal informazzjoni mibgħuta lil operaturi tas-suq jew miksuba minn kwalunkwe korp matul investigazzjonijiet fuq il-post.
                  Bla ħsara għall-Artikolu 109 ta’ dan il-Ftehim, l-AETS u l-Awtorità tas-Sorveljanza tal-EFTA għandhom jgħaddu f’idejn il-korp l-ieħor kull applikazzjoni, informazzjoni, ilment jew talba li jaqgħu fil-kompetenza ta’ dak il-korp.
                  F’każ ta’ nuqqas ta’ qbil bejn l-AETS u l-Awtorità ta’ Sorveljanza tal-EFTA fir-rigward tal-amministrazzjoni tad-dispożizzjonijiet ta’ dan ir-Regolament, il-President tal-AETS u l-Kulleġġ tal-Awtorità ta’ Sorveljanza tal-EFTA għandhom, waqt li jittieħed kont tal-urġenza tal-kwistjoni, mingħajr dewmien bla bżonn, isejħu laqgħa biex jintlaħaq kunsens. Jekk tali kunsens ma jinstabx, il-President tal-AETS jew il-Kulleġġ tal-Awtorità ta’ Sorveljanza tal-EFTA jistgħu jitolbu li l-Partijiet Kontraenti jirreferu l-kwistjoni lill-Kumitat Konġunt taż-ŻEE li għandu jindirizzaha skont l-Artikolu 111 ta’ dan il-Ftehim li japplika mutatis mutandis. F’konformità mal-Artikolu 2 tad-Deċiżjoni tal-Kumitat Konġunt taż-ŻEE Nru 1/94 tat-8 ta’ Frar 1994 li tadotta r-Regoli ta’ Proċedura tal-Kumitat Konġunt taż-ŻEE (ĠU L 85, 30.3.1994, p. 60), Parti Kontraenti tista’ titlob immedjatament l-organizzazzjoni ta’ laqgħat f’ċirkustanzi ta’ urġenza. Minkejja dak kollu li hemm f’dan il-paragrafu, Parti Kontraenti tista’ f’kull ħin tirreferi l-kwistjoni lill-Kumitat Konġunt taż-ŻEE fuq inizjattiva tagħha stess skont l-Artikoli 5 jew 111 ta’ dan il-Ftehim.
               
            
                  (c)
               
               
                  Ir-referenzi kollha għal banek ċentrali nazzjonali skont ir-Regolament ma japplikawx għal-Liechtenstein.
               
            
                  (d)
               
               
                  Id-deċiżjonijiet, id-deċiżjonijiet interim, in-notifiki, is-sempliċi talbiet, ir-revoki ta’ deċiżjonijiet u miżuri oħra mill-Awtorità ta’ Sorveljanza tal-EFTA skont l-Artikoli 6(3), 15(4), 16(2), 16(3), 17(2), 17(3), 20, 23b(1), 23c(3), 23d(4), 23e(5), 24(1), 24(4), 25(1), 36a(1) u 36b(1), jiġu adottati, mingħajr dewmien bla bżonn, fuq il-bażi ta’ abbozzi mħejjija mill-AETS fuq l-inizjattiva tagħha stess jew fuq talba tal-Awtorità ta’ Sorveljanza tal-EFTA.
               
            
                  (e)
               
               
                  Fl-Artikolu 3(1)(g), il-kliem ‘liġi tal-Unjoni’ jiġu ssostitwiti bil-kliem ‘il-Ftehim taż-ŻEE’.
               
            
                  (f)
               
               
                  Fl-Artikolu 6(3):
                  
                              (i)
                           
                           
                              il-kliem ‘jew, fil-każ ta’ aġenzija li tiggrada l-kreditu stabbilita fi Stat tal-EFTA, l-Awtorità ta’ Sorveljanza tal-EFTA’, jiddaħħlu wara l-kelma ‘AETS’;
                           
                        
                              (ii)
                           
                           
                              għandhom jiżdiedu is-subparagrafi li ġejjin:
                              ‘Fil-każ ta’ grupp ta’ aġenziji li jiggradaw il-kreditu li jikkonsisti minn tal-anqas aġenzija waħda li tiggrada l-kreditu stabbilita fi Stat tal-EFTA, u tal-anqas aġenzija li tiggrada l-kreditu waħda li jkollha l-uffiċċju rreġistrat tagħha fi Stat Membru tal-UE, l-AETS u l-Awtorità ta’ Sorveljanza tal-EFTA għandhom jiżguraw b’mod konġunt li tal-anqas waħda mill-aġenziji li tiggrada l-kreditu fil-grupp ma tkunx eżenti milli tikkonforma mar-rekwiżiti tal-punti 2, 5 u 6 tat-Taqsima A tal-Anness I u mal-Artikolu 7(4).
                              L-Awtorità ta’ Sorveljanza tal-EFTA u l-AETS għandhom jgħarrfu lil xulxin dwar kwalunkwe żviluppi li jkunu rilevanti għall-adozzjoni ta’ atti skont dan il-paragrafu.’
                           
                        
            
                  (g)
               
               
                  Fl-Artikolu 8b(2), il-kliem ‘liġi tal-Unjoni’ jiġu ssostitwiti bil-kliem ‘il-Ftehim taż-ŻEE’.
               
            
                  (h)
               
               
                  Fl-Artikoli 8d(2) u 18(3), jiżdied dan li ġej:
                  ‘L-AETS għandha tinkludi f’dik il-lista aġenziji li jiggradaw il-kreditu stabbiliti fi Stat tal-EFTA.’
               
            
                  (i)
               
               
                  Fl-Artikolu 9, il-kliem ‘jew l-Awtorità ta’ Sorveljanza tal-EFTA fir-rigward tal-Istati tal-EFTA’ jiddaħħal wara l-kelma ‘AETS’.
               
            
                  (j)
               
               
                  Fl-Artikolu 10(6) u fil-punt 52 tal-Parti I tal-Anness III, il-kliem ‘, l-Awtorità ta’ Sorveljanza tal-EFTA’ jiddaħħal wara l-kelma ‘AETS’.
               
            
                  (k)
               
               
                  Fl-Artikoli 11(2) u 11a(2), jiżdied is-subparagrafu li ġej:
                  ‘L-AETS għandha tippubblika l-informazzjoni ppreżentata mill-aġenziji li jiggradaw il-kreditu stabbiliti fi Stat tal-EFTA skont dan l-Artikolu.’
               
            
                  (l)
               
               
                  Fl-Artikolu 14:
                  
                              (i)
                           
                           
                              fil-paragrafi 2 u 5, il-kliem ‘jew l-Awtorità ta’ Sorveljanza tal-EFTA, kif ikun il-każ’ jiddaħħal wara l-kelma ‘AETS’;
                           
                        
                              (ii)
                           
                           
                              fil-paragrafu 4, il-kliem ‘jew, fil-każ ta’ aġenzija li tiggrada l-kreditu stabbilita fi Stat tal-EFTA, l-Awtorità ta’ Sorveljanza tal-EFTA’, jiddaħħal wara l-kelma ‘AETS’.
                           
                        
            
                  (m)
               
               
                  Fl-Artikolu 15:
                  
                              (i)
                           
                           
                              fil-paragrafu 1, il-kliem ‘jew, fil-każ ta’ aġenzija li tiggrada l-kreditu stabbilita fi Stat tal-EFTA, lill-Awtorità ta’ Sorveljanza tal-EFTA’, jiddaħħal wara l-kelma ‘AETS’;
                           
                        
                              (ii)
                           
                           
                              fil-paragrafu 2, il-kliem ‘jew, fil-każ fejn jingħata mandat lil aġenzija li tiggrada l-kreditu stabbilita fi Stat tal-EFTA, lill-Awtorità ta’ Sorveljanza tal-EFTA’, jiddaħħal wara l-kelma ‘AETS’;
                           
                        
                              (iii)
                           
                           
                              fil-paragrafu 4, il-kliem ‘jew l-Awtorità ta’ Sorveljanza tal-EFTA, kif ikun il-każ’ jiddaħħal wara l-kelma ‘AETS’;
                           
                        
            
                  (n)
               
               
                  fl-Artikolu 16, il-kliem ‘jew l-Awtorità ta’ Sorveljanza tal-EFTA, kif ikun il-każ’ jiddaħħal wara l-kelma ‘AETS’.
               
            
                  (o)
               
               
                  Fl-Artikolu 17:
                  
                              (i)
                           
                           
                              fil-paragrafi 1, 2 u 4, il-kliem ‘jew l-Awtorità ta’ Sorveljanza tal-EFTA, kif ikun il-każ’ jiddaħħal wara l-kelma ‘AETS’;
                           
                        
                              (ii)
                           
                           
                              fil-paragrafu 3, il-kliem ‘jew, fil-każ ta’ kull aġenzija li tiggrada l-kreditu stabbilita fi Stat tal-EFTA, l-Awtorità ta’ Sorveljanza tal-EFTA’, jiddaħħal wara l-kelma ‘AETS’.
                           
                        
            
                  (p)
               
               
                  Fl-Artikolu 18:
                  
                              (i)
                           
                           
                              fil-paragrafu 1, il-kliem ‘jew l-Awtorità ta’ Sorveljanza tal-EFTA, kif ikun il-każ’ jiddaħħal wara l-kelma ‘AETS’;
                           
                        
                              (ii)
                           
                           
                              il-paragrafu 2 jiġi sostitwit b’dan li ġej:
                              ‘L-AETS u l-Awtorità ta’ Sorveljanza tal-EFTA għandhom jikkomunikaw lil xulxin, lill-Kummissjoni, lill-EBA, lill-EIOPA, lill-awtoritajiet kompetenti u lill-awtoritajiet kompetenti settorjali, kull deċiżjoni skont l-Artikolu 16, 17 jew 20.’.
                           
                        
            
                  (q)
               
               
                  Fl-Artikolu 19(1), jiddaħħlu s-subparagrafi li ġejjin:
                  ‘Fir-rigward ta’ aġenziji li jiggradaw il-kreditu stabbiliti fi Stat tal-EFTA, għandhom jiġu imposti miżati mill-Awtorità ta’ Sorveljanza tal-EFTA fuq l-istess bażi tal-miżati mitluba għal aġenziji oħrajn li jiggradaw il-kreditu skont dan ir-Regolament u r-regolament tal-Kummissjoni msemmi fil-paragrafu 2.
                  L-ammonti miġbura mill-Awtorità ta’ Sorveljanza tal-EFTA skont dan il-paragrafu għandhom ikunu mgħoddija lill-AETS mingħajr dewmien bla bżonn.’
               
            
                  (r)
               
               
                  Fl-Artikolu 20:
                  
                              (i)
                           
                           
                              fil-paragrafu 1, il-kliem ‘jew, fil-każ ta’ aġenzija li tiggrada l-kreditu stabbilita fi Stat tal-EFTA, l-Awtorità ta’ Sorveljanza tal-EFTA’, jiddaħħal wara l-kelma ‘AETS’;
                           
                        
                              (ii)
                           
                           
                              fit-tieni sentenza tal-paragrafu 2, il-kliem ‘jew, fil-każ ta’ aġenzija li tiggrada l-kreditu stabbilita fi Stat tal-EFTA, li ma jiġix ippreparat abbozz għall-Awtorità ta’ Sorveljanza tal-EFTA għal dak l-effett’, jiddaħħal wara l-kelma ‘konċernata’.
                           
                        
            
                  (s)
               
               
                  Fl-Artikolu 21:
                  
                              (i)
                           
                           
                              fil-paragrafu 1, il-kliem ‘jew l-Awtorità ta’ Sorveljanza tal-EFTA fil-każ ta’ aġenzija li tiggrada l-kreditu stabbilita fi Stat tal-EFTA’, jiddaħħal wara l-kelma ‘AETS’;
                           
                        
                              (ii)
                           
                           
                              fil-paragrafu 5, jiddaħħal dan li ġej:
                              ‘Dak ir-rapport għandu jinkludi wkoll lill-aġenziji li jiggradaw il-kreditu tal-EFTA rreġistrati skont dan ir-Regolament, f’konformità ma’ deċiżjoni tal-Awtorità ta’ Sorveljanza tal-EFTA.
                              L-Awtorità ta’ Sorveljanza tal-EFTA għandha tgħarraf lill-ESMA bl-informazzjoni kollha meħtieġa għat-twettiq tal-obbligi tagħha skont dan il-paragrafu.’;
                           
                        
                              (iii)
                           
                           
                              fir-rigward tal-Istati tal-EFTA, il-paragrafu 6 jkun kif ġej:
                              ‘L-Awtorità ta’ Sorveljanza tal-EFTA għandha tissottometti annwalment lill-Kumitat Permanenti tal-Istati tal-EFTA rapport dwar miżuri superviżorji meħuda u penali imposti mill-Awtorità ta’ Sorveljanza tal-EFTA skont dan ir-Regolament, inklużi multi u ħlasijiet ta’ penali perjodiċi.’.
                           
                        
            
                  (t)
               
               
                  Fl-Artikolu 23, il-kliem ‘, l-Awtorità ta’ Sorveljanza tal-EFTA’ jiddaħħal wara l-kelma ‘AETS’.
               
            
                  (u)
               
               
                  Fl-Artikolu 23a, il-kliem ‘jew l-Awtorità ta’ Sorveljanza tal-EFTA’ jiddaħħal wara l-kelma ‘AETS’.
               
            
                  (v)
               
               
                  Fl-Artikolu 23b:
                  
                              (i)
                           
                           
                              fil-paragrafu 1, il-kliem ‘jew, fil-każ ta’ aġenzija li tiggrada l-kreditu jew ta’ persuni involuti f’attivitajiet ta’ ggradar tal-kreditu, entitatjiet relatati uu partijiet terzi relatati, partijiet terzi li lilhom l-aġenziji li jiggradaw il-kreditu ikunu esternalizzaw il-funzjonijiet operattivi jew attivitajiet u persuni b’xi mod ieħor relatati mill-qrib u b’mod sostanzjali jew konnessi ma’ aġenziji li jiggradaw il-kreditu jew attivitajiet ta’ ggradar tal-kreditu, stabbiliti f’xi Stat tal-EFTA, l-Awtorità ta’ Sorveljanza tal-EFTA,’ jiddaħħal wara l-kelma ‘AETS’;
                           
                        
                              (ii)
                           
                           
                              fir-rigward tal-Istati tal-EFTA, fil-paragrafi 2, 3 u 5, il-kelma ‘AETS’ tinqara ‘l-Awtorità ta’ Sorveljanza tal-EFTA’;
                           
                        
                              (iii)
                           
                           
                              fir-rigward tal-Istati tal-EFTA, il-punt (g) tal-paragrafu 3 jkun kif ġej:
                              ‘tindika d-dritt li d-deċiżjoni tiġi eżaminata mill-Qorti tal-EFTA skont l-Artikolu 36 tal-Ftehim bejn l-Istati tal-EFTA dwar it-Twaqqif ta’ Awtorità ta’ Sorveljanza u Qorti tal-Ġustizzja.’;
                           
                        
                              (iv)
                           
                           
                              fil-paragrafu 5 jiżdied is-subparagrafu li ġej:
                              ‘L-Awtorità ta’ Sorveljanza tal-EFTA għandha mingħajr dewmien bla bżonn tibgħat l-informazzjoni li tirċievi skont dan l-Artikolu lill-AETS.’.
                           
                        
            
                  (w)
               
               
                  Fl-Artikolu 23c:
                  
                              (i)
                           
                           
                              fil-paragrafu 1, il-kliem ‘jew, fil-każ li persuna suġġetta għal investigazzjoni tkun stabbilita fi Stat tal-EFTA, l-Awtorità ta’ Sorveljanza tal-EFTA’, jiddaħħal wara l-kelma ‘AETS’;
                           
                        
                              (ii)
                           
                           
                              fil-paragrafu 1 jiżdied is-subparagrafu li ġej:
                              ‘Uffiċjali tal-AETS u persuni oħrajn awtorizzati minnha għandhom ikunu intitolati biex jassistu lill-Awtorità ta’ Sorveljanza tal-EFTA fit-twettiq tad-dmirijiet tagħha skont dan l-Artikolu u għandhom id-dritt li jipparteċipaw f’investigazzjonijiet fuq talba tal-AETS.’;
                           
                        
                              (iii)
                           
                           
                              fir-rigward tal-Istati tal-EFTA, fil-paragrafi 2, 3, 4 u l-ewwel u t-tieni sentenza tal-paragrafu 6, il-kelma ‘AETS’ tkun ‘l-Awtorità ta’ Sorveljanza tal-EFTA’;
                           
                        
                              (iv)
                           
                           
                              fir-rigward tal-Istati tal-EFTA, it-tieni sentenza tal-paragrafu 3 tkun kif ġej:
                              ‘Id-deċiżjoni tispeċifika s-suġġett u l-fini tal-investigazzjoni, il-pagamenti perjodiċi ta’ penali li jsir provvediment għalihom fl-Artikolu 36b u d-dritt li d-deċiżjoni tkun eżaminata mill-Qorti tal-EFTA skont l-Artikolu 36 tal-Ftehim bejn l-Istati tal-EFTA dwar it-Twaqqif ta’ Awtorità ta’ Sorveljanza u Qorti tal-Ġustizzja.’;
                           
                        
                              (v)
                           
                           
                              fir-rigward tal-Istati tal-EFTA, fit-tielet sentenza tal-paragrafu 6, il-kliem ‘il-fajl tal-AETS’ isir ‘il-fajl tal-AETS u tal-Awtorità ta’ Sorveljanza tal-EFTA’;
                           
                        
                              (vi)
                           
                           
                              fir-rigward tal-Istati tal-EFTA, ir-raba’ sentenza tal-paragrafu 6 issir kif ġej:
                              ‘Il-legalità tad-deċiżjoni tal-Awtorità tas-Sorveljanza tal-EFTA tkun suġġetta li tiġi eżaminata biss mill-Qorti tal-EFTA skont il-Ftehim bejn l-Istati tal-EFTA dwar it-Twaqqif ta’ Awtorità ta’ Sorveljanza u Qorti tal-Ġustizzja.’.
                           
                        
            
                  (x)
               
               
                  Fl-Artikolu 23d:
                  
                              (i)
                           
                           
                              fil-paragrafu 1, il-kliem ‘jew, fil-każ ta’ persuni ġuridiċi stabbiliti fi Stat tal-EFTA, l-Awtorità ta’ Sorveljanza tal-EFTA’, jiddaħħal wara l-kelma ‘AETS’;
                           
                        
                              (ii)
                           
                           
                              fil-paragrafu 1 jiżdied is-subparagrafu li ġej:
                              ‘L-Awtorità ta’ Sorveljanza tal-EFTA għandha mingħajr dewmien bla bżonn tibgħat l-informazzjoni li tirċievi skont dan l-Artikolu lill-AETS.’;
                           
                        
                              (iii)
                           
                           
                              fir-rigward tal-Istati tal-EFTA, fil-paragrafi 2 sa 7 u l-ewwel u t-tieni sentenzi tal-paragrafu 9, il-kelma ‘AETS’ ssir ‘l-Awtorità ta’ Sorveljanza tal-EFTA’;
                           
                        
                              (iv)
                           
                           
                              fil-paragrafu 2 jiżdied is-subparagrafu li ġej:
                              ‘Uffiċjali tal-AETS u persuni oħrajn awtorizzati minnha għandhom ikunu intitolati biex jassistu lill-Awtorità ta’ Sorveljanza tal-EFTA fit-twettiq tad-dmirijiet tagħha skont dan l-Artikolu u għandhom id-dritt li jipparteċipaw fi spezzzjonijiet fuq il-post fuq talba tal-AETS.’;
                           
                        
                              (v)
                           
                           
                              fir-rigward tal-Istati tal-EFTA, it-tieni sentenza tal-paragrafu 4 tkun kif ġej:
                              ‘Id-deċiżjoni tispeċifika s-suġġett u l-fini tal-investigazzjoni, tispeċifika d-data li fiha hija tkun se tibda u tindika l-pagamenti perjodiċi ta’ penali li jsir provvediment għalihom fl-Artikolu 36b kif ukoll id-dritt li d-deċiżjoni tkun eżaminata mill-Qorti tal-EFTA skont l-Artikolu 36 tal-Ftehim bejn l-Istati tal-EFTA dwar it-Twaqqif ta’ Awtorità ta’ Sorveljanza u Qorti tal-Ġustizzja.’;
                           
                        
                              (vi)
                           
                           
                              fir-rigward tal-Istati tal-EFTA, fit-tielet sentenza tal-paragrafu 9, il-kliem ‘il-fajl tal-AETS’ isir ‘il-fajl tal-AETS u tal-Awtorità ta’ Sorveljanza tal-EFTA’;
                           
                        
                              (vii)
                           
                           
                              fir-rigward tal-Istati tal-EFTA, ir-raba’ sentenza tal-paragrafu 9 issir kif ġej:
                              ‘Il-legalità tad-deċiżjoni tal-Awtorità tas-Sorveljanza tal-EFTA tkun suġġetta li tiġi eżaminata biss mill-Qorti tal-EFTA skont il-Ftehim bejn l-Istati tal-EFTA dwar it-Twaqqif ta’ Awtorità ta’ Sorveljanza u Qorti tal-Ġustizzja.’.
                           
                        
            
                  (y)
               
               
                  Fl-Artikolu 23e:
                  
                              (i)
                           
                           
                              fir-rigward tal-Istati tal-EFTA, fil-paragrafu 1, l-ewwel sentenza, il-kliem ‘l-AETS għandha taħtar uffiċjal indipendenti tal-investigazzjoni fl-AETS biex jinvestiga l-kwistjoni’ għandu jsir ‘l-Awtorità ta’ Sorveljanza tal-EFTA għandha taħtar uffiċjal indipendenti tal-investigazzjoni fi ħdan l-Awtorità ta’ Sorveljanza tal-EFTA biex jinvestiga l-kwistjoni, wara konsultazzjonijiet mal-AETS.’
                           
                        
                              (ii)
                           
                           
                              fil-paragrafu 1 jiżdied is-subparagrafu li ġej:
                              ‘L-uffiċjal tal-investigazzjoni maħtur mill-Awtorità ta’ Sorveljanza tal-EFTA ma għandux ikun involut jew kien involut fis-superviżjoni diretta jew indiretta jew fil-proċess tar-reġistrazzjoni tal-aġenzija li tiggradaw il-kreditu kkonċernata u għandu jwettaq il-funzjonijiet tiegħu indipendentement mill-Kulleġġ tal-Awtorità ta’ Sorveljanza tal-EFTA u mill-Bord ta’ Superviżuri tal-AETS.’;
                           
                        
                              (iii)
                           
                           
                              fir-rigward tal-Istati tal-EFTA, fil-paragrafi 2, 3 u 4, il-kliem ‘u l-Awtorità ta’ Sorveljanza tal-EFTA’ jiddaħħal wara l-kelma ‘il-Bord tas-Superviżuri tal-AETS’;
                           
                        
                              (iv)
                           
                           
                              fit-tielet subparagrafu tal-paragrafu 2, il-kliem ‘u l-Awtorità ta’ Sorveljanza tal-EFTA’ jiddaħħal wara l-kelma ‘AETS’;
                           
                        
                              (v)
                           
                           
                              fir-rigward tal-Istati tal-EFTA, fil-paragrafu 5, wara l-kliem ‘u 36c,’, il-bqija tas-sentenza tkun kif ġej:
                              ‘l-Awtorità ta’ Sorveljanza tal-EFTA għandha tiddeċiedi jekk wieħed jew aktar mit-tipi ta’ ksur elenkati fl-Anness III ikunx twettaq mill-persuni li kienu soġġetti għall-investigazzjonijiet, u f’tali każ, għandha tieħu miżura superviżorja skont l-Artikolu 24 u timponi multa skont l-Artikolu 36a.
                              L-Awtorità ta’ Sorveljanza tal-EFTA għandha tipprovdi lill-AETS bl-informazzjoni u l-fajls kollha meħtieġa għat-twettiq tal-obbligi tagħha skont dan il-paragrafu.’;
                           
                        
                              (vi)
                           
                           
                              fil-paragrafu 6, il-kliem ‘jew l-Awtorità ta’ Sorveljanza tal-EFTA’ jiddaħħal wara l-kliem ‘il-Bord ta’ Superviżuri tal-AETS’;
                           
                        
                              (vii)
                           
                           
                              fir-rigward tal-Istati tal-EFTA, fil-paragrafu 8, il-kelma ‘AETS’ ssir ‘l-Awtorità ta’ Sorveljanza tal-EFTA’.
                           
                        
            
                  (z)
               
               
                  Fl-Artikolu 24:
                  
                              (i)
                           
                           
                              fil-paragrafu 1, il-kliem ‘jew, fil-każ ta’ aġenzija li tiggrada l-kreditu stabbilita fi Stat tal-EFTA, l-Awtorità ta’ Sorveljanza tal-EFTA’, jiddaħħal wara l-kliem ‘il-Bord ta’ Superviżuri tal-AETS’;
                           
                        
                              (ii)
                           
                           
                              fir-rigward tal-Istati tal-EFTA, fil-paragrafi 2 u 4, il-kelma ‘il-Bord ta’ Superviżuri tal-AETS’ tinqara ‘l-Awtorità ta’ Sorveljanza tal-EFTA’;
                           
                        
                              (iii)
                           
                           
                              fil-paragrafu 4, il-kliem ‘id-deċiżjoni tal-AETS’ għandu jiġi sostitut bil-kliem ‘id-deċiżjoni tal-AETS jew tal-Awtorità ta’ Sorveljanza tal-EFTA, skont il-każ,’;
                           
                        
                              (iv)
                           
                           
                              fil-paragrafu 5 jiżdiedu s-subparagrafi li ġejjin:
                              ‘Mingħajr dewmien bla bżonn, l-Awtorità ta’ Sorveljanza tal-EFTA għandha tinnotifika kwalunkwe deċiżjoni adottata skont il-paragrafu 1 lill-aġenzija li tiggrada l-kreditu stabbilita fl-Istat tal-EFTA kkonċernat u tikkomunika kwalunkwe tali deċiżjoni lill-awtoritajiet kompetenti u lill-awtoritajiet kompetenti settorjali, lill-Kummissjoni, lill-AETS, lill-EBA u lill-EIOPA. L-AETS tippubblika kull tali deċiżjoni fuq il-websajt tagħha fi żmien 10 ijiem ta’ xogħol mid-data meta tkun ġiet adottata. L-Awtorità ta’ Sorveljanza tal-EFTA tippubblika wkoll kull deċiżjoni li tieħu fuq il-websajt tagħha fi żmien 10t ijiem ta’ xogħol mid-data meta tkun ġiet adottata.
                              Meta jippubblikaw deċiżjoni tal-Awtorità ta’ Sorveljanza tal-EFTA kif imsemmi fit-tielet subparagrafu, l-AETS u l-Awtorità tas-Sorveljanza tal-EFTA għandhom ukoll jinfurmaw pubblikament bil-fatt li l-aġenzija li tiggrada l-kreditu kkonċernata jkollha d-dritt li d-deċiżjoni li tolqotha tiġi eżaminata mill-Qorti tal-EFTA, bil-fatt, fejn rilevanti, li tali proċedimenti jkunu ġew istitwiti, bl-ispeċifikazzjoni li l-azzjonijiet imressqa quddiem il-Qorti tal-EFTA ma jkollhomx effett ta’ sospensjoni, u bil-fatt li huwa possibbli li l-Qorti tal-EFTA tissospendi l-applikazzjoni tad-deċiżjoni kkontestata skont l-Artikolu 40 tal-Ftehim bejn l-Istati tal-EFTA dwar it-Twaqqif ta’ Awtorità ta’ Sorveljanza u Qorti tal-Ġustizzja.’;
                           
                        
            
                  (za)
               
               
                  Fl-Artikolu 25:
                  
                              (i)
                           
                           
                              fil-paragrafu 1 jiżdiedu s-subparagrafi li ġejjin:
                              ‘Qabel ma tipprepara xi abbozz għall-Awtorità ta’ Sorveljanza tal-EFTA skont l-Artikolu 24(1), il-Bord tas-Superviżuri tal-AETS għandu jagħti lill-persuni soġġetti għal proċedimenti l-opportunità li jixhdu rigward il-kostatazzjonijiet. Il-Bord tas-Superviżuri tal-AETS għandu jibbaża l-abbozzi tiegħu biss fuq kostatazzjonijiet li dwarhom il-persuni soġġetti għall-proċedimenti kellhom l-opportunita’ li jikkummentaw.
                              L-Awtorità ta’ Sorveljanza tal-EFTA għandha tibbaża d-deċiżjonijiet tagħha skont l-Artikolu 24(1) biss fuq kostatazzjonijiet li dwarhom il-persuni soġġetti għall-proċedimenti kellhom l-opportunità li jikkummentaw.
                              It-tielet u r-raba’ subparagrafu ma għandhomx japplikaw jekk tkun meħtieġa azzjoni urġenti biex ma titħalliex li ssir ħsara sinifikanti u imminenti lis-sistema finanzjarja. F’każ bħal dan, l-Awtorità ta’ Sorveljanza tal-EFTA tista’ tadotta deċiżjoni interim, u l-persuni kkonċernati għandhom jingħataw l-opportunità li jixhdu mill-Bord ta’ Superviżuri tal-AETS malajr kemm jista’ jkun wara li tkun iittieħdet id-deċiżjoni’;
                           
                        
                              (ii)
                           
                           
                              fil-paragrafu 2, il-kliem ‘il-fajl tal-AETS’ isir ‘il-fajl tal-AETS u tal-Awtorità ta’ Sorveljanza tal-EFTA’;
                           
                        
            
                  (zb)
               
               
                  Fl-Artikoli 26 u 27(1), il-kliem ‘l-Awtorità ta’ Sorveljanza tal-EFTA’ jiddaħħal wara l-kelma ‘AETS’.
               
            
                  (zc)
               
               
                  Fl-Artikolu 27(2), il-kliem ‘jew l-Awtorità ta’ Sorveljanza tal-EFTA’ jiddaħħal wara l-kelma ‘AETS’.
               
            
                  (zd)
               
               
                  Fl-Artikolu 30:
                  
                              (i)
                           
                           
                              fil-paragrafu 1, il-kliem ‘jew l-Awtorità ta’ Sorveljanza tal-EFTA, kif ikun il-każ,’ jiddaħħal qabel il-kliem ‘tista’ tiddelega kompiti superviżorji speċifiċi’;
                           
                        
                              (ii)
                           
                           
                              fil-paragrafi 2, 3 u 4 il-kliem ‘jew, skont il-każ, l-Awtorità ta’ Sorveljanza tal-EFTA’ jiddaħħal wara l-kelma ‘AETS’;
                           
                        
                              (iii)
                           
                           
                              jiddaħħal il-paragrafu li ġej:
                              ‘5.   Qabel ma jiddelegaw kompitu, l-Awtorità ta’ Sorveljanza tal-EFTA u l-AETS għandhom jikkonsultaw lil xulxin.’.
                           
                        
            
                  (ze)
               
               
                  Fl-Artikolu 31:
                  
                              (i)
                           
                           
                              fit-tieni subparagrafu tal-paragrafu 1, il-kliem ‘jew l-Awtorità ta’ Sorveljanza tal-EFTA, kif ikun il-każ’ jiddaħħal wara l-kelma ‘AETS’;
                           
                        
                              (ii)
                           
                           
                              fil-paragrafu 2, il-kliem ‘jew l-Awtorità ta’ Sorveljanza tal-EFTA, kif ikun il-każ’ jiddaħħal wara l-kliem ‘l-awtorità kompetenti li tinnotifika tista’ titlob li l-AETS’;
                           
                        
                              (iii)
                           
                           
                              fil-paragrafu 2 jiżdied is-subparagrafu li ġej:
                              ‘Jekk it-talba minn awtorità kompetenti nazzjonali tkun tikkonċerna aġenzija li tiggrada l-kreditu stabbilita fi Stat tal-EFTA, l-AETS għandha tikkonsulta lill-Awtorità ta’ Sorveljanza tal-EFTA mingħajr dewmien bla bżonn.’.
                           
                        
            
                  (zf)
               
               
                  Fl-Artikolu 32:
                  
                              (i)
                           
                           
                              fil-paragrafu 1, il-kliem ‘l-Awtorità ta’ Sorveljanza tal-EFTA’ jiddaħħal wara l-ewwel darba li tintuża l-kelma ‘AETS’;
                           
                        
                              (ii)
                           
                           
                              fil-paragrafu 1, il-kliem ‘għall-Awtorità ta’ Sorveljanza tal-EFTA’ jiddaħħal wara t-tieni darba li tintuża l-kelma ‘AETS’;
                           
                        
                              (iii)
                           
                           
                              fil-paragrafu 1, il-kliem ‘jew l-Awtorità ta’ Sorveljanza tal-EFTA’ jiddaħħal wara t-tielet darba li tintuża l-kelma ‘AETS’;
                           
                        
                              (iv)
                           
                           
                              fil-paragrafu 2, il-kliem ‘l-Awtorità ta’ Sorveljanza tal-EFTA’ jiddaħħal wara l-kelma ‘AETS’.
                           
                        
            
                  (zg)
               
               
                  Fl-Artikolu 35a(6), il-kliem ‘jew l-Awtorità ta’ Sorveljanza tal-EFTA’ jiddaħħal wara l-kelma ‘AETS’.
               
            
                  (zh)
               
               
                  Fl-Artikolu 36a:
                  
                              (i)
                           
                           
                              fil-paragrafu 1, il-kliem ‘jew, fil-każ ta’ aġenzija li tiggrada l-kreditu stabbilita fi Stat tal-EFTA, l-Awtorità ta’ Sorveljanza tal-EFTA’, jiddaħħal wara l-kliem ‘il-Bord ta’ Superviżuri tal-AETS’ u ‘AETS’;
                           
                        
                              (ii)
                           
                           
                              fir-rigward tal-Istati tal-EFTA, fil-paragrafu 2, il-kelma ‘AETS’ ssir ‘l-Awtorità ta’ Sorveljanza tal-EFTA’.
                           
                        
            
                  (zi)
               
               
                  Fl-Artikolu 36b:
                  
                              (i)
                           
                           
                              fil-paragrafu 1, il-kliem ‘jew, fil-każ li l-aġenzija li tiggrada l-kreditu jew il-persuna kkonċernata tkun stabbilita fi Stat tal-EFTA, l-Awtorità ta’ Sorveljanza tal-EFTA’, jiddaħħlu wara l-kliem ‘il-Bord ta’ Superviżuri tal-AETS’;
                           
                        
                              (ii)
                           
                           
                              fil-paragrafi 4, il-kliem ‘jew, skont il-każ, tad-deċiżjoni tal-Awtorità ta’ Sorveljanza tal-EFTA’ jiddaħħal wara l-kliem ‘tad-deċiżjoni tal-AETS’;
                           
                        
            
                  (zj)
               
               
                  Fl-Artikolu 36c:
                  
                              (i)
                           
                           
                              fil-paragrafu 1 jiżdiedu s-subparagrafi li ġejjin:
                              ‘Qabel ma jipprepara xi abbozz għall-Awtorità ta’ Sorveljanza tal-EFTA skont l-Artikolu 36a jew il-punti (a) sa (d) tal-Artikolu 36b(1), il-Bord tas-Superviżuri tal-AETS għandu jagħti lill-persuni soġġetti għal proċedimenti l-opportunità li jixhdu rigward il-kostatazzjonijiet. Il-Bord tas-Superviżuri tal-AETS għandu jibbaża l-abbozzi tiegħu biss fuq kostatazzjonijiet li dwarhom il-persuni soġġetti għall-proċedimenti kellhom l-opportunita’ li jikkummentaw.
                              L-Awtorità ta’ Sorveljanza tal-EFTA għandha tibbaża d-deċiżjonijiet tagħha skont l-Artikolu 36a jew il-punti (a) sa (d) tal-Artikolu 36b(1) biss fuq kostatazzjonijiet li dwarhom il-persuni soġġetti għall-proċedimenti kellhom l-opportunità li jikkummentaw.’;
                           
                        
                              (ii)
                           
                           
                              fir-rigward tal-Istati tal-EFTA, fil-paragrafu 2, il-kliem ‘il-fajl tal-AETS’ isir ‘il-fajl tal-AETS u tal-Awtorità ta’ Sorveljanza tal-EFTA’.
                           
                        
            
                  (zk)
               
               
                  Fl-Artikolu 36d:
                  
                              (i)
                           
                           
                              fil-paragrafu 1, jiddaħħal dan li ġej:
                              ‘L-Awtorità ta’ Sorveljanza tal-EFTA għandha wkoll tiddivulga lill-pubbliku kull multa u penali perjodika li tkun imponiet skont l-Artikoli 36a u 36b, soġġett għall-kundizzjonijiet stabbiliti f’dan il-paragrafu fir-rigward tal-iżvelar ta’ multi u penali perjodiċi mill-AETS’;
                           
                        
                              (ii)
                           
                           
                              fir-rigward tal-Istati tal-EFTA, fil-paragrafu 3, il-kelma ‘AETS’ issir ‘l-Awtorità ta’ Sorveljanza tal-EFTA’;
                           
                        
                              (iii)
                           
                           
                              fir-rigward tal-Istati tal-EFTA, fil-paragrafu 3, il-kliem ‘il-Qorti tal-Ġustizzja tal-Unjoni Ewropea’ isir ‘il-Qorti tal-EFTA’;
                           
                        
                              (iv)
                           
                           
                              fil-paragrafu 4 jiżdied is-subparagrafu li ġej:
                              ‘Il-Kumitat Permanenti tal-Istati tal-EFTA għandu jiddetermina l-allokazzjoni tal-ammonti tal-multi u tal-pagamenti perjodiċi ta’ penali miġbura mill-Awtorità ta’ Sorveljanza tal-EFTA.’.
                           
                        
            
                  (zl)
               
               
                  L-Artikolu 40a ma japplikax fil-każ tal-Istati tal-EFTA.
               
            
                  (zm)
               
               
                  Fil-punt 7 tal-Parti I u l-punt 3 tal-Parti II tal-Anness IV, il-kliem ‘jew l-Awtorità ta’ Sorveljanza tal-EFTA, kif ikun il-każ’ jiddaħħlu wara l-kelma ‘AETS’.”
               
            Artikolu 2
      It-testi tar-Regolamenti (UE) Nru 513/2011 u (UE) Nru 462/2013 bil-lingwa Iżlandiża u b’dik Norveġiża, li għandhom jiġu ppublikati fis-Suppliment taż-ŻEE ta’ Il-Ġurnal Uffiċjali tal-Unjoni Ewropea, ikunu awtentiċi.
      Artikolu 3
      Din id-Deċiżjoni tidħol fis-seħħ fl-1 ta’ Ottubru 2016, sakemm ikunu saru n-notifiki kollha skont l-Artikolu 103(1) tal-Ftehim taż-ŻEE (*1)
         , jew fil-jum tad-dħul fis-seħħ tad-Deċiżjoni tal-Kumitat Konġunt taż-ŻEE Nru 201/2016 tat-30 ta’ Settembru 2016 (4), skont liema data tkun l-iżjed tard.
      Artikolu 4
      Din id-Deċiżjoni tiġi ppubblikata fit-Taqsima ŻEE u fis-Suppliment ŻEE tal-Ġurnal Uffiċjali tal-Unjoni Ewropea.
      
         Magħmul fi Brussell, it-30 ta’ Settembru 2016.
         
            
               Għall-Kumitat Konġunt taż-ŻEE
            
            
               Il-President
            
            Bergdís ELLERTSDÓTTIR
         
      
      
         (1)  ĠU L 145, 31.5.2011, p. 30.
      
         (2)  ĠU L 146, 31.5.2013, p. 1.
      
         (3)  Il-Konklużjonijiet tal-Kunsill tal-Ministri tal-Finanzi u l-Ekonomija tal-UE u ż-ŻEE-EFTA, 14178/1/14 REV 1.
      
         (*1)  Ma huma indikati l-ebda rekwiżiti kostituzzjonali.
      
         (4)  Ara l-paġna 22 ta’ dan il-Ġurnal Uffiċjali.
      
         Dikjarazzjoni mill-Istati tal-EFTA għad-Deċiżjoni Nru 203/2016 li tinkorpora r-Regolamenti (UE) Nru 513/2011 u (UE) Nru 462/2013 fil-Ftehim
         Ir-Regolament (KE) Nru 1060/2009, kif emendat bir-Regolamenti (UE) Nru 513/2011 u (UE) Nru 462/2013, b’mod partikolari jirregola l-użu, għal skopijiet regolatorji, tal-klassifikazzjonijiet tal-kreditu maħruġa minn aġenziji tal-klassifikazzjoni tal-kreditu minn pajjiż terz, jistabbilixxi l-kundizzjonijiet li taħthom il-Kummissjoni tista’ tirrikonoxxi li l-qafas legali u superviżorju ta’ pajjiż terz bħala ekwivalenti għar-rekwiżiti ta’ dan ir-Regolament, u jipprovdi wkoll għall-possibbilta ta’ intrapriżi ta’ pajjiżi terzi li jiġu ċċertifikati mill-AETS sabiex jiġi ffaċilitat l-użu tal-klassifikazzjonijiet ta’ kreditu tagħhom. L-inkorporazzjoni ta’ dan ir-Regolament fil-Ftehim taż-ZEE hu bla ħsara għall-ambitu tal-Ftehim taż-ŻEE rigward ir-relazzjonijiet ma’ pajjiż terz.